nibzard/narodne-novine-full-text-markdown huggingface dataset:
## Rješenje Ustavnog suda Republike Hrvatske, broj U-III-249/1996 od 30. listopada 1996.

### NN 99/1996 (26.11.1996.), Rješenje Ustavnog suda Republike Hrvatske, broj U-III-249/1996 od 30. listopada 1996.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda dr. Velimira Belajeca, kao predsjednika Vijeća i sudaca mr. Vojislava
Kučekovića i Mladena Žuvele, kao članova Vijeća u postupku povodom ustavne
tužbe D. V. iz S., na sjednici održanoj dana 30. listopada 1996. godine,
jednoglasno je donio slijedeće

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

D. V. iz S., koju zastupa B. V., odvjetnik iz Z., podnijela je ustavnu
tužbu povodom presude Upravnog suda Republike Hrvatske, broj: Us-8095/1994-6
od 2. studenog 1995. godine. Navedenom je presudom odbijena tužba podnositeljice
ustavne tužbe u upravnom sporu izjavljena protiv rješenja Ministarstva
pravosuđa Republike Hrvatske, Uprave za imovinsko pravne poslove, klasa:
UP/II-944-01/94-01/0048, urbroj: 514-05-03/1-94-3. od 31. listopada 1994.
godine. Tim je rješenjem odbijena žalba i potvrđeno rješenje Ureda za imovinsko-pravne
poslove, Ispostava u P., Županije I., klasa: UP/I-947-03/91-01/213, urbroj:
2163-10/1-94-7 od 25. svibnja 1994. Navedenim je rješenjem proglašeno ništavnim
rješenje Općinskog sekretarijata za urbanizam, građevinarstvo i stambeno-komunalne
poslove u P., Odjela za imovinsko-pravne poslove od 22. ožujka 1991. godine,
klasa: UP/I-947-03/91-01/213, urbroj: 2168-05-05-91-1.

Ustavna tužba nije potpuna.

Kako ustavna tužba podnositeljice nije sadržavala dokaz o pravodobnosti
ustavne tužbe, naznaku ustavnog prava ili slobode koje smatra povrijeđenim
i iz kojih razloga, te odgovarajuću punomoć za zastupanje, a u skladu s
odredbom članka 51. i članka 30. Poslovnika Ustavnog suda Republike Hrvatske
("Narodne novine", broj 29/94, nastavno: Poslovnik Suda) podnositeljica
je na temelju odredbe članka 55. Poslovnika Suda pozvana na dopunu ustavne
tužbe u roku od 8 (osam) dana.

Pismo Ustavnog suda punomoćnik podnositeljice ustavne tužbe primio je
17. srpnja 1996. godine, a dopunu je predao putem pošte (brzojav kojim
samo traži produženje roka za dopunu ustavne tužbe) 23. srpnja 1996. godine,
dakle u roku, međutim u navedenoj dopuni nije postupio u skladu s traženim.

Slijedom iznijetog, a na temelju odredbe članka 26. Ustavnog zakona
o Ustavnom sudu Republike Hrvatske ("Narodne novine", broj 13/91, nastavno:
Ustavni zakon) u svezi s člankom 25. stavka 4. i člankom 58. Poslovnika
Suda, ne postoje pretpostavke za odlučivanje o biti stvari, te je odlučeno
kao u izreci.

Odluka o objavi temelji se na odredbi članka 20. stavka 1. Ustavnog
Zakona.

Broj: U-III-249/1996
Zagreb, 30. listopada 1996

USTAVNI SUD REPUBLIKE HRVATSKE

Predsjednik Vijeća
**dr. Velimir Belajec,** v. r.

Rješenje, NN 99/1996-1960
## Rješenje Ustavnog suda Republike Hrvatske, broj U-III-154/1996 od 30. listopada 1996.

### NN 99/1996 (26.11.1996.), Rješenje Ustavnog suda Republike Hrvatske, broj U-III-154/1996 od 30. listopada 1996.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda dr. Velimira Belajeca, kao predsjednika Vijeća i sudaca mr. Vojislava
Kučekovića i Mladena Žuvele, kao članova Vijeća u postupku povodom ustavne
tužbe T. i B. Č. iz V., na sjednici održanoj dana 30. listopada 1996. godine,
jednoglasno je donio slijedeće

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

T. i B. Č. iz V., po punomoćniku B. J., odvjetniku iz Z., podnijeli
su ustavnu tužbu povodom rješenja Županijskog suda O., broj: GŽ-83/96-2
od 25. siječnja 1996. godine. Tim je rješenjem odbijena žalba podnositelja
izjavljena protiv rješenja Općinskog suda u V., broj: P-1231/93-9 od 7.
studenog 1995. godine, kojim je određen prekid postupka do okončanja postupka
koji se vodi kod Policijske uprave V.-S., a zbog osnovane sumnje da su
sudjelovali u neprijateljskoj djelatnosti protiv Republike Hrvatske.

Podnositelji smatraju da su im navedenim odlukama povrijeđena njihova
ustavna prava iz članka 14. i članka 26. Ustava Republike Hrvatske.

Ustavna tužba nije dopuštena.

Tijekom ustavnosudskog postupka Općinski sud u V. izvijestio je ovaj
Sud (dopis od 8. kolovoza 1996. godine, broj: P-1231/93-21) da je osporeno
rješenje o prekidu postupka stavljeno izvan snage i postupak nastavljen.
Nema, dakle, više odluke sudbene vlasti koja se je ustavnom tužbom osporavala,
a time je otpala i pretpostavka za vođenje ovog postupka.

Valjalo je stoga na temelju članka 26. Ustavnog zakona o Ustavnom sudu
Republike Hrvatske ("Narodne novine", broj 13/91, nastavno: Ustavni zakon)
u svezi s člankom 58. Poslovnika Ustavnog suda Republike Hrvatske ("Narodne
novine", broj 29/94) odlučiti kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-154/1996
Zagreb, 30. listopada 1996.

USTAVNI SUD REPUBLIKE HRVATSKE

Predsjednik Vijeća
**dr. Velimir Belajec,** v. r.

Rješenje, NN 99/1996-1961
## Zakon o plaćanju doplatne marke "200. obljetnica rođenja i 135. obljetnica smrti Antuna Mihanovića" u unutarnjem poštanskom prometu

### NN 100/1996 (28.11.1996.), Zakon o plaćanju doplatne marke "200. obljetnica rođenja i 135. obljetnica smrti Antuna Mihanovića" u unutarnjem poštanskom prometu

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O PLAĆANJU DOPLATNE MARKE "200. OBLJETNICA ROĐENJA I 135. OBLJETNICA SMRTI ANTUNA MIHANOVIĆA" U UNUTARNJEM POŠTANSKOM PROMETU**

Proglašavam Zakon o plaćanju doplatne marke "200. obljetnica rođenja
i 135. obljetnica smrti Antuna Mihanovića" u unutarnjem poštanskom prometu,
koji je donio Zastupnički dom Sabora Republike Hrvatske na sjednici 14.
studenog 1996.

Broj: 01-96-1998/1
Zagreb, 21. studenog 1996.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O PLAĆANJU DOPLATNE MARKE "200. OBLJETNICA ROĐENJA I 135. OBLJETNICA SMRTI ANTUNA MIHANOVIĆA" U UNUTARNJEM POŠTANSKOM PROMETU**

Članak 1.

U cilju prikupljanja sredstava za obilježavanje 200. obljetnice rođenja
i 135. obljetnice smrti Antuna Mihanovića plaćat će se u razdoblju od 6.
do 26. siječnja 1997. godine na sve poštanske pošiljke u unutarnjem poštanskom
prometu, osim dnevnog tiska i časopisa, doplatna marka "200. obljetnica
rođenja i 135. obljetnica smrti Antuna Mihanovića" u visini od 50% nominalne
vrijednosti prve stope pisma u unutarnjem poštanskom prometu.

Članak 2.

Organizacija Caritas, Hrvatski crveni križ te druge humanitarne organizacije
oslobađaju se od plaćanja doplatnih maraka iz članka 1. ovoga Zakona.

Članak 3.

Prihod od prodanih doplatnih maraka iz članka 1. ovoga Zakona uplaćuje
se na račun: Županije krapinsko-zagorske, s naznakom: za obilježavanje
"200. obljetnice rođenja i 135. obljetnice smrti Antuna Mihanovića".

Članak 4.

Prihod od prodanih doplatnih maraka iz članka 1. ovoga Zakona isključivo
je namjenski i ne ulazi u ukupan prihod Županije krapinsko-zagorske.

Članak 5.

Korisnik prihoda - Županija krapinsko-zagorska, od doplatnih maraka
iz članka 3. ovoga Zakona, obvezan je u roku od 3 mjeseca nakon isteka
roka za plaćanje doplatne marke iz članka 1. ovoga Zakona, dostaviti Zastupničkom
domu Sabora Republike Hrvatske izvješće o visini prikupljenih sredstava
i njihovu utrošku.

Članak 6.

Ovaj Zakon stupa na snagu osmoga dana od dana objave u "Narodnim novinama".

Klasa: 344-02/96-01/11
Zagreb, 14. studenoga 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 100/1996-1964
## Odluka o razrješenju Marijana Petrovića dužnosti ministra u Vladi Republike Hrvatske

### NN 101/1996 (29.11.1996.), Odluka o razrješenju Marijana Petrovića dužnosti ministra u Vladi Republike Hrvatske

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O RAZRJEŠENJU MINISTRA U VLADI REPUBLIKE HRVATSKE**

MARIJAN PETROVIĆ razrješuje se dužnosti ministra u Vladi Republike Hrvatske.

Ova Odluka stupa na snagu danom donošenja.

Predsjednik
Republike Hrvatske
**dr. Franjo Tuđman,** v. r.

Odluka, NN 101/1996-1966
## Odluka o imenovanju Marijana Petrovića ministrom povratka i useljeništva

### NN 101/1996 (29.11.1996.), Odluka o imenovanju Marijana Petrovića ministrom povratka i useljeništva

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU MINISTRA POVRATKA I USELJENIŠTVA**

MARIJAN PETROVIĆ imenuje se ministrom povratka i useljeništva.

Ova Odluka stupa na snagu danom donošenja.

Predsjednik
Republike Hrvatske
**dr. Franjo Tuđman,** v. r.

Odluka, NN 101/1996-1967
## Odluka o imenovanju dr. Juraja Njavre ministrom u Vladi Republike Hrvatske

### NN 101/1996 (29.11.1996.), Odluka o imenovanju dr. Juraja Njavre ministrom u Vladi Republike Hrvatske

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU MINISTRA U VLADI REPUBLIKE HRVATSKE**

dr. JURAJ NJAVRO imenuje se ministrom u Vladi Republike Hrvatske.

Ova Odluka stupa na snagu danom donošenja.

Predsjednik
Republike Hrvatske
**dr. Franjo Tuđman,** v. r

Odluka, NN 101/1996-1968
## Odluka o odlikovanju Redom Danice hrvatske s likom Katarine Zrinske broj 01-051-96-13-6-4/1 od 7. studenoga 1996.

### NN 101/1996 (29.11.1996.), Odluka o odlikovanju Redom Danice hrvatske s likom Katarine Zrinske broj 01-051-96-13-6-4/1 od 7. studenoga 1996.

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

### kojom se odlikuju **REDOM DANICE HRVATSKE S LIKOM KATARINE ZRINSKE**

za trajnu plemenitu i humanitarnu aktivnost darivanja krvi više od stotinu
puta.

1. Golub Adamović

2. Josip Adrinek

3. Mirko Artiček

4. Slaven Babić

5. Marija Bajs

6. Ivan Balas

7. Drago Balentić

8. Pavao Balog

9. Rudolf Bencek

10. Dragutin Berak

11. Ivan Bistričić

12. Nikola Blažina

13. Vladimir Bosner

14. Stjepan Botko

15. Stjepan Božić

16. Duško Božinović

17. Ivica Brajo

18. Hinko Briški

19. Ivan Brkljačić

20. Miro Brozović

21. Marinko Buličić

22. Juraj Buneta

23. Milan Burcar

24. Đuro Cerovečki

25. Gino Craizer

26. Dušan Čačić

27. Ilija Čikara

28. Ivan Ćustić

29. Dagmar Doležal

30. Josip Domitrović

31. Zvonimir Donkov

32. Ivan Duh

33. Anđelo Duka

34. Krešimir Dukić

35. Vjekoslav Dukši

36. Zvonko Đuričić

37. Drago Đurković

38. Josip Felker

39. Zvonimir Franceschi

40. Tomislav Franković

41. Jure Gavranović

42. Milorad Gavrić

43. Ramiz Grbić

44. Mihael Gudac

45. Vlado Habek

46. Davor Horvatić

47. Tomo Hrdelja

48. Ljudevit Husnjak

49. Petar Ivanović

50. Ivan Jadrečić

51. Petar Jeličić

52. Savo Kaluđerović

53. Nikola Kamenić

54. Dane Klobučar

55. Ivan Kontešić

56. Petar Kostlivy

57. Božo Kovač

58. Đuro Kovač

59. Ivica Kuharić

60. Mario Lazzarich

61. Šandor Lingli

62. Branimir Livaja

63. Vladimir Lovrečić

64. Barbieri Luciano

65. Dragutin Lugarić

66. Marko Maletić

67. Ivan Maljuga

68. Miroslav Manojlović

69. Đuro Merle

70. Slavko Mesić

71. Mićo Milić Mihajlović

72. Aleksandar Mitić

73. Mijo Mrđan

74. Šandor Nađ

75. Milenko Ostojić

76. Oreste Pavini

77. Zlatko Pendelin

78. Blaž Peruško

79. Jadranko Račić

80. Adem Radaslić

81. Vlado Radović

82. Ante Rakuljić

83. Zvonimir Raucher

84. Fabo Rupčić

85. Antun Skrok

86. Krunoslav Smolčić

87. Branimir Stipetić

88. Nikola Šainović

89. Ivan Šanko

90. Nenad Jadran Šantić

91. Antun Šimičić

92. Gizela Šuhajda

93. Nikola Šuper

94. Ivica Šušković

95. Franjo Ulm

96. Ivanka Vidak

97. Franjo Vidas

98. Zdravko Vidas

99. Ferdinand Vidović

100. Josip Vlašić

101. Stjepan Vlašić

102. Krešo Vončina

103. Đino Vretenar

104. Ante Zorica

105. Antun Žnidarić

Predsjednik
Republike Hrvatske
**dr. Franjo Tuđman,** v. r.

Odluka, NN 101/1996-1969
## Odluka o odlikovanju Redom Danice hrvatske s likom Marka Marulića broj 01-051-13-1-18/1 od 11. studenoga 1996.

### NN 101/1996 (29.11.1996.), Odluka o odlikovanju Redom Danice hrvatske s likom Marka Marulića broj 01-051-13-1-18/1 od 11. studenoga 1996.

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
I., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuju

### **REDOM DANICE HRVATSKE S LIKOM MARKA MARULIĆA**

za osobite zasluge u kulturi

1. Rajko Dujmić

2. Viki Glovacki - posmrtno

3. Vladimir Kočiš - Zec

4. Ljubo Kuntarić

5. Josipa Lisac

6. Gabi Novak

7. Ana Štefok

8. Zrinko Tutić

9. Anica Zubović

Predsjednik
Republike Hrvatske
**dr. Franjo Tuđman,** v. r.

Odluka, NN 101/1996-1970
## Rješenje o dopuni Rješenja o utvrđivanju cijene obrazaca i registarskih pločica

### NN 101/1996 (29.11.1996.), Rješenje o dopuni Rješenja o utvrđivanju cijene obrazaca i registarskih pločica

# MINISTARSTVO POMORSTVA, PROMETA I VEZA

Na temelju članka 328. stavka 3. Zakona o sigurnosti prometa na cestama
("Narodne novine", broj 59/96. - Pročišćeni tekst) ministar unutarnjih
poslova donosi

## **RJEŠENJE**

### **O DOPUNI RJEŠENJA O UTVRĐIVANJU CIJENE OBRAZACA I REGISTARSKIH PLOČICA**

I

U Rješenju o utvrđivanju cijene obrazaca i registarskih pločica ("Narodne
novine", broj 22/95., 22/96. i 38/96.) u točki I iza podtočke 8. dodaje
se nova podtočka 9. koja glasi:

"9. Obrazac kartona tehničke ispravnosti lakih prikolica 8 kn"

II

Ovo Rješenje stupa na snagu danom objave u "Narodnim novinama".

Broj: 511-01-01-4015/96.
Zagreb, 29. listopada 1996.

Ministar
**Ivan Jarnjak,** v. r.

Rješenje, NN 101/1996-1972
## Pravilnik o izmjenama i dopunama Pravilnika o načinu upisa u sudski registar

### NN 101/1996 (29.11.1996.), Pravilnik o izmjenama i dopunama Pravilnika o načinu upisa u sudski registar

# **MINISTARSTVO PRAVOSUĐA**

Na temelju članka 3. stavka 8. Zakona o sudskom registru ("Narodne novine",
broj 1/95 i 57/96), ministar pravosuđa donosi

## **PRAVILNIK**

### **O IZMJENAMA I DOPUNAMA PRAVILNIKA O NAČINU UPISA U SUDSKI REGISTAR**

Članak 1.

U Pravilniku o načinu upisa u sudski registar ("Narodne novine", broj
10/95) u članku 12. stavku 1. točka 4. mijenja se i glasi:

"4. članovi društva osoba s ovlastima u zastupanju, osnivači ustanova,
jedini član društva s ograničenom odgovornošću, i to nazivom "članovi društva/osnivačižž,"

U točki 10. iza riječi: "ustanove" stavlja se zarez i dodaju riječi:
"ili ukupni iznos članskih uloga", a riječi: "temeljni kapital" zamjenjuju
se riječima: "temeljni kapital/ukupni iznos članskih uloga/sredstva za
početak rada".

U točki 11. podtočki e) iza riječi: "temeljnog kapitala" dodaju se riječi:
"ukupnoga iznosa članskih uloga, sredstva za početak rada".

Iza točke 12. dodaju se nove točke 13. i 14. koje glase:

"13. podaci o zadrugama,

14. podaci o trgovcu pojedincu,".

Dosadašnje točke 13. i 14. postaju točke 15. i 16.

Članak 2.

U članku 25. stavku 1., u šifarnicima pod rednim brojem 3. Vrste položaja
ili funkcija osoba i 6. Vrste pismena, koji su sastavni dio Pravilnika,
mijenja se i dopunjuje sadržaj, tako da izmijenjeni i dopunjeni glase:

**3. Vrste položaja ili funkcija osoba**

---

**Šifra Naziv**

---

Članovi društva / osnivači

01 član društva

02 komplementar

---

**3. Vrste položaja ili funkcija osoba**

**Šifra Naziv**

04 osnivač

05 jedini osnivač d.o.o.

06 trgovac pojedinac

07 osnivač podružnice koji je inozemna osoba

---

Članovi društva - komanditori

11 komanditor

Zadrugari

39 zadrugari

Članovi uprave / likvidatori

31 predsjednik uprave

32 zamjenik predsjednika uprave

33 član uprave

40 zamjenik člana uprave

36 član uprave gospodarskog interesnog udruženja

37 likvidator

38 stečajni upravitelj

44 privremeni upravitelj

45 privremeni stečajni upravitelj

46 član privremene uprave

---

Zastupnici

41 zastupnik

42 zastupnik podružnice

43 zastupnik podružnice koji zastupa

inozemnog osnivača podružnice

47 obnašatelj dužnosti ravnatelja

48 upravitelj zadruge

34 direktor

---

Prokuristi

51 prokurist

---

**3. Vrste položaja ili funkcija osoba**

**Šifra Naziv**

61 prokurist čija je prokura ograničena na podružnicu

Nadzorni odbor

71 predsjednik nadzornog odbora

72 zamjenik predsjednika nadzornog odbora

73 član nadzornog odbora

---

**6. Vrste pismena**

**Šifra Naziv**

11 prijava za upis

12 podnesak

21 zaključak

22 naredba

23 nalog

24 poziv

31 rješenje

32 presuda

41 žalba

42 prigovor

43 zahtjev za zaštitu zakonitosti

51 mišljenje

52 izvješće

53 obavijest

54 oglas

55 zapisnik

56 zahtjev

57 prijedlog

99 ostala pismena

Članak 3.

Članak 59. briše se.

Članak 4.

Ovaj Pravilnik stupa na snagu danom objave u "Narodnim novinama".

Ministar
**Miroslav Šeparović,** v. r.

Pravilnik, NN 101/1996-1974
## Program posebnog dijela državnog stručnog ispita iz područja prava prognanika i iz područja prava povratnika

### NN 101/1996 (29.11.1996.), Program posebnog dijela državnog stručnog ispita iz područja prava prognanika i iz područja prava povratnika

# **URED ZA PROGNANIKE I IZBJEGLICE VLADE REPUBLIKE HRVATSKE**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine" br. 74/94,
86/94 i 7/95) utvrđujem

## **PROGRAM**

### **POSEBNOG DIJELA DRŽAVNOG STRUČNOG ISPITA IZ PODRUČJA PRAVA PROGNANIKA I IZ PODRUČJA PRAVA POVRATNIKA**

I.

Osobe koje imaju obvezu polagati državni stručni ispit državni službenici
u tijelima državne uprave, pripremaju se za polaganje posebnog dijela državnog
stručnog ispita na teme pravnih izvora utvrđenih ovim Programom.

II.

Posebni dio državnog stručnog ispita polaže se pismeno i usmeno.

Pismeni dio posebnog dijela državnog stručnog ispita obuhvaća izradu
pisane zadaće na temu iz propisa kojima uređuju pitanja iz područja prava
prognanika i područja prava povratnika, a u okviru poslova za koje se osposobljava,
odnosno priprema osoba koja polaže državni stručni ispit.

III.

Usmeni dio posebnog dijela državnog stručnog ispita sastoji se od provjere
znanja iz pisane zadaće i provjere znanja o poslovimna na kojima radi,
odnosno za koje se priprema osoba koja polaže državni stručni ispit.

IV.

Usmeni dio posebnog dijela državnog stručnog ispita polaže se iz slijedećih
predmeta:

1. Propisi o pravima prognanika

2. Propisi o pravima povratnika

V.

Predmet Propisi iz područja prava prognanika obuhvaća slijedeće pravne
izvore:

1. Zakon o statusu prognanika ("Narodne novine" br. 63/96)

2. Zakon o izmjenama i dopunama Zakona o statusu prognanika ("Narodne
novine" br. 39/95)

3. Pravilnik revizije osobnih kartona prognanika, povratnika i izbjeglica
("Narodne novine" br. 94/96)

VI.

Predmet Propisi iz područja prava povratnika obuhvaća slijedeće pravne
izvore:

1. Uredba o pravima povratnika ("Narodne novine" br. 25/96)

VII.

Posebni dio državnog ispita provodit će se prema ovom Programu od 1.
prosinca 1996. godine.

VIII.

Ovaj Program stupa na snagu osmog dana od dana objave u "Narodnim novinama".

Predstojnik Ureda
**mr. Damir Zorić,** v. r.

Ostalo, NN 101/1996-1976
## Odluka o mirovanju zastupničkog mandata i početku obnašanja zastupničke dužnosti zamjenika zastupnika

### NN 102/1996 (4.12.1996.), Odluka o mirovanju zastupničkog mandata i početku obnašanja zastupničke dužnosti zamjenika zastupnika

# **ZASTUPNIČKI DOM SABORA REPUBLIKE HRVATSKE**

Na temelju članka 80. Ustava Republike Hrvatske i članka 6. Zakona o
izborima zastupnika u Sabor Republike Hrvatske ("Narodne novine", br. 22/92.,
1/93., 11/94. i 68/95.), Zastupnički dom Sabora Republike Hrvatske na sjednici
27. studenoga 1996., donio je

## **ODLUKU**

### **O MIROVANJU ZASTUPNIČKOG MANDATA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA**

I.

Utvrđuje se da dr. JURAJ NJAVRO ministar u Vladi Republike Hrvatske,
obnaša dužnost koja je, sukladno Zakonu o izborima zastupnika u Sabor Republike
Hrvatske, nespojiva sa zastupničkom dužnošću pa mu zastupnički mandat miruje.

II.

Zastupničku dužnost počinje obnašati zamjenik zastupnika izabran u XVII.
Izbornoj jedinici dr. DRAŽEN ŠVAGELJ.

Klasa: 013-03/96-01/04
Zagreb, 27. studenoga 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkoga doma Sabora **akademik Vlatko Pavletić,** v. r.

Odluka, NN 102/1996-1979
## Odluka o iskazivanju povjerenja članovima Vlade Republike Hrvatske

### NN 102/1996 (4.12.1996.), Odluka o iskazivanju povjerenja članovima Vlade Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 112. Ustava Republike Hrvatske i članka 98. Poslovnika
Zastupničkog doma Sabora Republike Hrvatske, Zastupnički dom Sabora Republike
Hrvatske na sjednici 27. studenoga 1996., donio je

## **ODLUKU**

### **O ISKAZIVANJU POVJERENJA ČLANOVIMA VLADE REPUBLIKE HRVATSKE**

Zastupnički dom Sabora Republike Hrvatske iskazuje povjerenje članovima
Vlade Republike Hrvatske:

MARIJANU PETROVIĆU, ministru povratka i useljeništva,

Dr. JURAJU NJAVRI, ministru u Vladi Republike Hrvatske.

Klasa: 080-02/96-02/76
Zagreb, 27. studenoga 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkoga doma Sabora **akademik Vlatko Pavletić,** v. r.

Odluka, NN 102/1996-1980
## Odluka o dodjeli Povelje Republike Hrvatske Kliničkoj bolnici "Sestre Milosrdnice"

### NN 102/1996 (4.12.1996.), Odluka o dodjeli Povelje Republike Hrvatske Kliničkoj bolnici "Sestre Milosrdnice"

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **O D L U K U**

kojom se

### **POVELJA REPUBLIKE HRVATSKE**

dodjeljuje

**Kliničkoj bolnici "Sestre Milosrdnice"**

za osobite zasluge na dugogodišnjem ustrajnom stručnom, znanstvenom
i nastavnom radu te doprinosu u pružanju zdravstvene zaštite tijekom Domovinskog
rata, a u prigodi 150. obljetnice osnutka.

Broj: 01-051-96-19-7/1
Zagreb, 26. studenoga 1996.

Predsjednik
Republike Hrvatske **dr. Franjo Tuđman,** v. r.

Ostalo, NN 102/1996-1981
## Odluka o dodjeli Povelje Republike Hrvatske Dioničkom društvu za grafičku i nakladničku djelatnost Zrinski d.d. Čakovec

### NN 102/1996 (4.12.1996.), Odluka o dodjeli Povelje Republike Hrvatske Dioničkom društvu za grafičku i nakladničku djelatnost Zrinski d.d. Čakovec

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

### kojom se **POVELJA REPUBLIKE HRVATSKE**

dodjeljuje

**Dioničkom društvu za grafičku i nakladničku
djelatnost Zrinski d.d. Čakovec**

za dugogodišnje uspješno djelovanje, a u prigodi 50. obljetnice postojanja.

Broj: 01-051-96-19-8/1
Zagreb, 26. studenoga 1996.

Predsjednik
Republike Hrvatske **dr. Franjo Tuđman,** v. r.

Odluka, NN 102/1996-1982
## Odluka o dopunama Odluke o kriterijima za carinski kontingent

### NN 102/1996 (4.12.1996.), Odluka o dopunama Odluke o kriterijima za carinski kontingent

# **VLADA REPUBLIKE HRVATSKE**

Na temelju članka 54. stavka 1. Carinskog zakona ("Narodne novine",
br. 53A/91, 33/92, 26/93, 106/93 i 92/94), Vlada Republike Hrvatske je
na sjednici održanoj 28. studenoga 1996. godine donijela

## **ODLUKU**

### **O DOPUNAMA ODLUKE O KRITERIJIMA ZA CARINSKI KONTINGENT**

I.

U Odluci o kriterijima za carinski kontingent ("Narodne novine", br.
93/94 i 85/95), u točki I.:

a) u podtočki 6), briše se riječ "te",

b) u podtočki 7), točka na kraju rečenice zamjenjuje se zarezom i dodaje
riječ "te",

c) dodaje se nova točka 8), koja glasi:

"8) opremanje spalionica i sličnih postrojenja za neposredno zbrinjavanje
opasnog otpada, ukoliko se ista ne proizvodi u Republici Hrvatskoj."

II.

Ova Odluka stupa na snagu danom objave u "Narodnim novinama".

Klasa: 413-04/94-01/02
Urbroj: 5030116-96-1
Zagreb, 28. studenoga 1996.

Predsjednik **mr. Zlatko Mateša,** v. r.

Odluka, NN 102/1996-1983
## Odluka o izmjeni Odluke o određivanju robe koja se izvozi na temelju kontingenata

### NN 102/1996 (4.12.1996.), Odluka o izmjeni Odluke o određivanju robe koja se izvozi na temelju kontingenata

# VLADA REPUBLIKE HRVATSKE

Na temelju članka 40. Zakona o trgovini ("Narodne novine", broj 11/96),
Vlada Republike Hrvatske je na sjednici održanoj 28. studenoga 1996. godine
donijela

## **ODLUKU**

### **O IZMJENI ODLUKE O ODREĐIVANJU ROBE KOJA SE IZVOZI NA TEMELJU KONTINGENATA**

I.

U Odluci o određivanju robe koja se izvozi na temelju kontingenata ("Narodne
novine", broj 58/96) u točki I., iza tarifnog broja 05.08 dodaje se novi
tarifni broj:

10.05 Kukuruz

II.

Ova Odluka stupa na snagu danom objave u "Narodnim novinama".

Klasa: 331-02/96-01/02
Urbroj: 5030116-96-4
Zagreb, 28. studenoga 1996.

Predsjednik **mr. Zlatko Mateša,** v. r.

Odluka, NN 102/1996-1984
## Odluka o dopuni Odluke o opsegu kontingenata za izvoz i uvoz robe u 1996. godini

### NN 102/1996 (4.12.1996.), Odluka o dopuni Odluke o opsegu kontingenata za izvoz i uvoz robe u 1996. godini

# VLADA REPUBLIKE HRVATSKE

Na temelju članka 41. Zakona o trgovini ("Narodne novine", broj 11/96),
Vlada Republike Hrvatske je na sjednici održanoj 28. studenoga 1996. godine
donijela

## **ODLUKU**

### **O DOPUNI ODLUKE O OPSEGU KONTINGENATA ZA IZVOZ I UVOZ ROBE U 1996. GODINI**

I.

U Odluci o opsegu kontingenata za izvoz i uvoz robe u 1996. godini ("Narodne
novine", broj 109/95) u točki I. iza tarifnog broja 05.08 dodaje se novi
tarifni broj:

10.05 Kukuruz 40.000 t

II.

Ova Odluka stupa na snagu danom objave u "Narodnim novinama".

Klasa: 331-03/95-01/01
Urbroj: 5030105-96-1
Zagreb, 28. studenoga 1996.

Predsjednik
**mr. Zlatko Mateša,** v. r.

Odluka, NN 102/1996-1985
## Odluka o izmjeni Odluke o davanju državnih lovišta u zakup

### NN 102/1996 (4.12.1996.), Odluka o izmjeni Odluke o davanju državnih lovišta u zakup

# VLADA REPUBLIKE HRVATSKE

Na temelju članka 37. stavka 1. Zakona o lovu ("Narodne novine", br.
10/94 i 25/96), Vlada Republike Hrvatske je na sjednici održanoj 28. studenoga
1996. godine, donijela

## **ODLUKU**

### **O IZMJENI ODLUKE O DAVANJU DRŽAVNIH LOVIŠTA U ZAKUP**

I.

U Odluci o davanju državnih lovišta u zakup ("Narodne novine", broj
90/95), u točki I. podtočke 23.) i 24.) brišu se.

II.

Ova Odluka stupa na snagu danom objave u "Narodnim novinama".

Klasa: 323-02/96-01/01
Urbroj: 5030107-96-5
Zagreb, 28. studenoga 1996.

Predsjednik
**mr. Zlatko Mateša,** v. r .

Odluka, NN 102/1996-1986
## Odluka o davanju suglasnosti na Statut Javne ustanove "Nacionalni park Brijuni"

### NN 102/1996 (4.12.1996.), Odluka o davanju suglasnosti na Statut Javne ustanove "Nacionalni park Brijuni"

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
21. stavka 2. Zakona o zaštiti prirode ("Narodne novine" br. 30/94 i 72/94),
Vlada Republike Hrvatske je na sjednici održanoj 28. studenoga 1996. godine,
donijela

## **ODLUKU**

### **O DAVANJU SUGLASNOSTI NA STATUT JAVNE USTANOVE "NACIONALNI PARK BRIJUNI"**

Daje se suglasnost na Statut Javne ustanove "Nacionalni park Brijuni",
koji je donijelo Upravno vijeće Javne ustanove "Nacionalni park Brijuni"
na sjednici održanoj 25. studenoga 1996. godine.

Klasa: 432-02/96-01/28
Urbroj: 5030116-96-2
Zagreb, 28. studenoga 1996.

Predsjednik
**mr. Zlatko Mateša,** v. r.

Odluka, NN 102/1996-1987
## Odluka o davanju suglasnosti na Izmjene Statuta Javnog poduzeća HPT - Hrvatska pošta i telekomunikacije s p.o., Zagreb

### NN 102/1996 (4.12.1996.), Odluka o davanju suglasnosti na Izmjene Statuta Javnog poduzeća HPT - Hrvatska pošta i telekomunikacije s p.o., Zagreb

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
11. točke 4. Zakona o osnivanju javnog hrvatskog poštanskog i telekomunikacijskog
poduzeća ("Narodne novine", broj 42/90), Vlada Republike Hrvatske je na
sjednici održanoj 28. studenoga 1996. godine, donijela

## **ODLUKU**

### **O DAVANJU SUGLASNOSTI NA IZMJENE STATUTA JAVNOG PODUZEĆA HPT - HRVATSKA POŠTA I TELEKOMUNIKACIJE S P.O., ZAGREB**

Daje se suglasnost na Izmjene Statuta Javnog poduzeća HPT - Hrvatska
pošta i telekomunikacije s p.o., Zagreb, koje je Upravni odbor Javnog poduzeća
HPT - Hrvatska pošta i telekomunikacije s p.o., Zagreb donio na sjednici
održanoj 10. listopada 1996. godine.

Klasa: 344-02/96-01/04
Urbroj: 5030116-96-4
Zagreb, 28. studenoga 1996.

Predsjednik
**mr. Zlatko Mateša,** v. r.

Odluka, NN 102/1996-1988
## Pravilnik o izmjenama i dopunama Pravilnika o visini naknade za obvezne preglede i kontrole

### NN 102/1996 (4.12.1996.), Pravilnik o izmjenama i dopunama Pravilnika o visini naknade za obvezne preglede i kontrole

# **MINISTARSTVO POLJOPRIVREDE I ŠUMARSTVA**

Na temelju članka 85. Zakona o zdravstvenoj zaštiti životinja i veterinarskoj
djelatnosti ("Narodne novine", br. 52/91, 26/93 i 29/94) ministar poljoprivrede
i šumarstva donosi

## **PRAVILNIK**

### **O IZMJENAMA I DOPUNAMA PRAVILNIKA O VISINI NAKNADE ZA OBVEZNE PREGLEDE I KONTROLE**

Članak 1.

U nazivu Pravilnika o visini naknade za obvezne preglede i kontrole
("Narodne novine", br. 72/96) iza riječi "obvezne" dodaju se riječi "veterinarsko
sanitarne".

Članak 2.

U članku 6. stavak 1. iza riječi "klanja" dodaje se veznik "i", a veznik
"i" iza riječi "mesa" briše se.

Članak 3.

U članku 7. dodaje se stavak 2. koji glasi:

"Visina naknade za obvezni veterinarsko sanitarni pregled i kontrolu
utvrđenu u stavku 1. ovog članka, može se utvrditi prema broju radnih sati
ovlaštenog veterinarskog inspektora, ako se proces rada ne odvija kontinuirano."

Članak 4.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-02/96-01/129
Urbroj: 525-06-96-02
Zagreb, 7. studenoga 1996.

Ministar poljoprivrede i
šumarstva
**Matej Janković,** v. r.

Pravilnik, NN 102/1996-1989
## Naredba o razvrstaju luka otvorenih za javni promet na području Županije splitsko-dalmatinske

### NN 102/1996 (4.12.1996.), Naredba o razvrstaju luka otvorenih za javni promet na području Županije splitsko-dalmatinske

# **MINISTARSTVO POMORSTVA, PROMETA I VEZA**

Temeljem članka 7. stavak 1. Zakona o morskim lukama ("Narodne novine",
br. 108/95) u svezi s Odlukom o mjerilima za razvrstaj luka otvorenih za
javni promet ("Narodne novine", br. 31/96), ministar pomorstva, prometa
i veza, donosi

## **NAREDBU**

### **O RAZVRSTAJU LUKA OTVORENIH ZA JAVNI PROMET NA PODRUČJU ŽUPANIJE SPLITSKO-DALMATINSKE**

I.

Prema veličini i značaju za Republiku Hrvatsku luke otvorene za javni
promet razvrstavaju se u:

1. Luke od osobitog (međunarodnog) gospodarskog značaja za Republiku
Hrvatsku:

1) luka Split

2. Luke županijskog značaja:

1) luka Supetar - teretna luka

2) luka Stari Grad - teretna luka

3) luka Drvenik - putnička luka

4) luka Hvar - putnička luka

5) luka Sućuraj - putnička luka

6) luka Vis - putnička luka

3. Luke lokalnog značaja:

 1) luka Arbanija

 2) luka Baška Voda

 3) luka Bobovišća

 4) luka Bol

 5) luka Brela - Soline

 6) luka Drvenik Mali

 7) luka Drvenik Veli

 8) luka Dugi Rat

 9) luka Igrane

10) luka Jelsa

11) luka Kaštela

12) luka Komiža

13) luka Krilo Jesenice

14) luka Makarska

15) luka Marina

16) luka Maslinica

17) luka Milna

18) luka Mimice

19) luka Mirca

20) luka Nečujam

21) luka Omiš

22) luka Pisak

23) luka Podgora

24) luka Postira

25) luka Povlja

26) luka Pučišća

27) luka Rogač

28) luka Seget Donji

29) luka Slatine

30) luka Stobreč

31) luka Stomorska

32) luka Sumartin

33) luka Sutivan

34) luka Trogir

35) luka Tučepi

36) luka Vinišće

37) luka Vira

38) luka Vranjic

39) luka Vrboska

40) luka Zaostrog

II.

Ova Naredba stupa na snagu danom objave u "Narodnim novinama".

Klasa: 011-01/96-02/85
Urbroj: 530-01-96-6 NP
Zagreb, 27. studenoga 1996.

Ministar
**mr. Željko Lužavec,** v. r.

Naredba, NN 102/1996-1990
## Indeks cijena na malo u Republici Hrvatskoj u studenom 1996. godine

### NN 102/1996 (4.12.1996.), Indeks cijena na malo u Republici Hrvatskoj u studenom 1996. godine

# **MINISTARSTVO POMORSTVA, PROMETA I VEZA**

## **OBJAVE**

Državni zavod za statistiku Republike Hrvatske objavljuje

### **INDEKS**

### **CIJENA NA MALO U REPUBLICI HRVATSKOJ U STUDENOM 1996. GODINE**

Indeks cijena na malo u Republici Hrvatskoj u studenom 1996. godine
u odnosu na listopad 1996. godine iznosi: **100,5**

Klasa: 957-04/96-01/79
Urbroj: 555-05-04-96-79
Zagreb, 2. prosinca 1996.

Ravnatelj
**mr. sc. Ivan Rusan,** v. r.

Ostalo, NN 102/1996-1991
## Stopa rasta proizvođačkih cijena industrijskih proizvoda u studenom 1996. godine

### NN 102/1996 (4.12.1996.), Stopa rasta proizvođačkih cijena industrijskih proizvoda u studenom 1996. godine

# MINISTARSTVO POMORSTVA, PROMETA I VEZA

Na temelju članka 9. Zakona o porezu na dobit ("Narodne novine" broj
109/93.), Državni zavod za satistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U STUDENOM 1996. GODINE**

Stopa rasta proizvođačkih cijena industrijskih proizvoda u studenom
1996. godine u odnosu na listopad 1996. godine, iznosi: **1,6**

Klasa: 957-04/96-01/80
Urbroj: 555-05-04-96-80
Zagreb, 2. prosinca 1996.

Ravnatelj
**mr. Ivan Rusan,** v. r.

Ostalo, NN 102/1996-1992
## Uredba o stavljanju izvan snage uredbi iz oblasti pravosuđa

### NN 103/1996 (6.12.1996.), Uredba o stavljanju izvan snage uredbi iz oblasti pravosuđa

# **PREDSJEDNIK REPUBLIKE HRVATSKE**

Na osnovi članka 101. stavka 1. Ustava Republike Hrvatske, a na prijedlog
Vlade Republike Hrvatske, donosim

## **UREDBU**

## **O STAVLJANJU IZVAN SNAGE UREDBI IZ OBLASTI PRAVOSUĐA**

Članak 1.

Ovom se Uredbom stavljaju izvan snage uredbe iz oblasti pravosuđa donesene
za vrijeme ratnog stanja ili neposredne ugroženosti neovisnosti i jedinstvenosti
Republike Hrvatske i to:

1. Uredba o primjeni Zakona o krivičnom postupku u slučaju ratnog stanja
ili neposredne ugroženosti neovisnosti i jedinstvenosti Republike Hrvatske
("Narodne novine" broj 73/91. i 25/92.),

2. Uredba o organizaciji, radu i djelokrugu sudbene vlasti u slučaju
ratnog stanja ilii neposredne ugroženosti neovisnosti i jedinstvenosti
Republike Hrvatske ("Narodne novine" broj 67/91., 25/92. i 81/92.),

3. Uredba o organizaciji, radu i teritorijalnoj nadležnosti općinskih
i okružnih javnih tužiteljstava u slučaju ratnog stanja ili neposredne
ugroženosti neovisnosti i jedinstvenosti Republike Hrvatske ("Narodne novine"
broj 67/91.).

Članak 2.

Neriješene predmete vojnih sudova preuzet će nadležni općinski, odnosno
županijski sudovi, a neriješene predmete vojnih tužiteljstava preuzet će
nadležna općinska odnosno županijska državna odvjetništva.

Sudske odluke po žalbi dostavit će se odgovarajućem općinskom, odnosno
županijskom državnom odvjetništvu, te nadležnom općinskom, odnosno županijskom
sudu zajedno sa spisom.

Članak 3.

Arhivu vojnog suda preuzet će županijski sud u sjedištu vojnog suda,
a arhivu vojnog tužiteljstva preuzet će županijsko državno odvjetništvo
u sjedištu vojnog tužiteljstva.

Članak 4.

Predsjednici i suci vojnih sudova odnosno vojni tužitelji i njihovi
zamjenici vraćaju se na rad u sud, odnosno državno odvjetništvo u kojem
su ranije obavljali dužnost, ako u međuvremenu nisu imenovani u drugo pravosudno
tijelo.

Službenici i namještenici tijela iz stavka 1. ovog članka vraćaju se
na rad u sud, odnosno državno odvjetništvo iz kojega su upućeni na rad.

Predsjednici sudova, odnosno državni odvjetnici iz stavka 1. ovog članka,
godišnjim će rasporedom poslova predsjednike i suce vojnih sudova, vojne
tužitelje i njihove zamjenike, te službenike i namještenike rasporediti
na odgovarajuće poslove.

Članak 5.

Radni prostor i oprema, koju su dali na korištenje vojnim sudovima odnosno
vojnim tužiteljstvima, zadržavaju županijski sudovi, odnosno županijska
državna odvjetništva.

Ostalu opremu stečenu na drugi način preuzet će Ministarstvo pravosuđa
i rasporediti pravosudnim tijelima sukladno godišnjem planu kapitalnih
ulaganja.

Članak 6.

Ovlašćuje se ministar pravosuđa da po potrebi donese potanje propise
za provedbu ove Uredbe.

Članak 7.

Ova Uredba stupa na snagu danom objave u "Narodnim novinama".

Broj: 01-96-2021/1
Zagreb, 25. studenog 1996.

Predsjednik
Republike Hrvatske
**dr. Franjo Tuđman,** v. r.

Uredba, NN 103/1996-1993
## Odluka o osnivanju Komisije za ratne zločine

### NN 103/1996 (6.12.1996.), Odluka o osnivanju Komisije za ratne zločine

# VLADA REPUBLIKE HRVATSKE

Na temelju odredbe članka 25. stavka 1. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94),
Vlada Republike Hrvatske je na sjednici održanoj 5. prosinca 1996. godine
donijela

## **ODLUKU**

## **O OSNIVANJU KOMISIJE ZA RATNE ZLOČINE**

I.

Ovom odlukom osniva se Komisija za ratne zločine (u daljnjem tekstu:
Komisija).

Komisija djeluje pri Vladi Republike Hrvatske.

II.

Komisija sakuplja i obrađuje podatke o ratnim zločinima tijekom rata
u Republici Hrvatskoj te održava kontakte s Međunarodnim sudom za ratne
zločine i drugim odgovarajućim međunarodnim institucijama.

Komisija za potrebe svoga djelovanja prikuplja svu dokumentaciju o ratnim
zločinima i druga dokazna sredstva kojima raspolažu tijela državne vlasti
i nevladine organizacije u Republici Hrvatskoj.

III.

Komisija ima predsjednika i 10 članova.

Predsjednika i članove Komisije imenuje Vlada Republike Hrvatske.

IV.

Komisija podnosi izvješće o svom radu Vladi Republike Hrvatske, najmanje
svaka tri mjeseca.

V.

Stručne i administrativne poslove Komisije obavljaju stručne službe
Vlade Republike Hrvatske.

Sredstva za rad Komisije osiguravaju se u državnom proračunu Republike
Hrvatske.

VI.

Organizacija i način rada Komisije uređuju se poslovnikom koji donosi
Komisija.

VII.

Ova Odluka stupa na snagu danom objave u "Narodnim novinama".

Klasa: 004-01/95-01/12
Urbroj: 5030102-96-1
Zagreb, 5. prosinca 1996.

Predsjednik
**mr. Zlatko Mateša,** v. r.

Odluka, NN 103/1996-1997
## Pravilnik o uvjetima i postupku ostvarivanja prava na stanku za dojenje djeteta

### NN 103/1996 (6.12.1996.), Pravilnik o uvjetima i postupku ostvarivanja prava na stanku za dojenje djeteta

# **MINISTARSTVO RADA I SOCIJALNE SKRBI**

Na temelju članka 60. stavka 5. Zakona o radu ("Narodne novine" br.
38/95., 54/95. i 65/95.) ministar rada i socijalne skrbi uz suglasnost
ministra zdravstva donosi

## **PRAVILNIK**

### **O UVJETIMA I POSTUPKU OSTVARIVANJA PRAVA NA STANKU ZA DOJENJE DJETETA**

Članak 1.

Ovim se Pravilnikom propisuju uvjeti i postupak ostvarenja prava na
stanku za dojenje djeteta (u daljnjem tekstu: stanka) te način obračunavanja
i isplate naknade plaće za korištenje toga prava.

Članak 2.

(1) Žena koja namjerava koristiti pravo iz članka 60. Zakona o radu
dužna je o svojoj namjeri obavijestiti poslodavca i podnijeti zahtjev nadležnom
područnom uredu Hrvatskog zavoda za zdravstveno osiguranje (u daljnjem
tekstu: nadležna služba) najmanje 15 dana prije dana kada namjerava početi
koristiti to pravo.

(2) Rješenje o pravu na stanku donosi nadležna služba na temelju potvrde
izabranog doktora medicine specijaliste pedijatra da žena doji dijete,
potvrde poslodavca da žena radi u punom radnom vremenu i rodnog lista djeteta.

(3) Tijekom korištenja prava na stanku zaposlenica je dužna svaka dva
mjeseca dostaviti nadležnoj službi novu potvrdu izabranog doktora medicine
specijaliste pedijatra da doji dijete.

(4) Zaposlenica je dužna nadležnoj službi u roku od 8 dana prijaviti
svaku promjenu koja povlači gubitak prava na stanku.

(5) O prestanku prava na stanku prije isteka razdoblja utvrđenog za
korištenje tog prava nadležna služba donosi rješenje.

(6) Rješenje iz stavka 2. i 5. ovog članka nadležna služba donosi u
roku od 8 dana od podnošenja zahtjeva ili prijave promjene, te ga dostavlja
zaposlenici i njezinom poslodavcu.

Članak 3.

(1) Za vrijeme korištenja prava iz članka 2. ovog Pravilnika žena ima
pravo na naknadu plaće za stanku.

(2) Naknada plaće iz stavka 1. ovoga članka obračunava se i isplaćuje
prema propisima o zdravstvenom osiguranju.

Članak 4.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 112-07/96-01/06
Urbroj: 524-02-96-6
Zagreb, 8. studenoga 1996.

Ministar rada i socijalne skrbi
**Joso Škara,** v. r.
Ministar zdravstva
**Andrija Hebrang,** v. r.

Pravilnik, NN 103/1996-1999
## Naredba o izmjenama i dopunama Naredbe o razdobljima za ponovno umjeravanje etalona i ovjernim razdobljima za ponovno ovjeravanje mjerila

### NN 103/1996 (6.12.1996.), Naredba o izmjenama i dopunama Naredbe o razdobljima za ponovno umjeravanje etalona i ovjernim razdobljima za ponovno ovjeravanje mjerila

# **DRŽAVNI ZAVOD ZA NORMIZACIJU I MJERITELJSTVO**

Temeljem članka 8. stavak 2. i članka 30. Zakona o mjeriteljskoj djelatnosti
("Narodne novine" br. 11/94) ravnatelj Državnog zavoda za normizaciju i
mjeriteljstvo donosi

## **NAREDBU**

### **O IZMJENAMA I DOPUNAMA NAREDBE O RAZDOBLJIMA ZA PONOVNO UMJERAVANJE ETALONA I OVJERNIM RAZDOBLJIMA ZA PONOVNO OVJERAVANJE MJERILA**

I.

U Naredbi o razdobljima za ponovno umjeravanje etalona i ovjernim razdobljima
za ponovno ovjeravanje mjerila ("Narodne novine" br. 50/96) u točki II.
podtočka 9. mijenja se i glasi:

"9. etaloni brzine: uređaji za ispitivanje tahografa
i taksometara 1 godina"

U podtočki 13. redak d) mijenja se i glasi:

"d) za umjeravanje uređaja za ispitivanje

brojila električne energije 1 godina"

II.

U točki IV. u podtočki 6. iza redka j) dodaju se novi redci k), l),
i m) koji glase:

"k) temperaturni kompenzatori za mjerila protoka tekućina koje nisu
voda 1 godina

l) mehanički korektori obujma plina 3 godine

m) elektronički korektori obujma plina 5 godina"

U podtočki 7. redak j) mijenja se i glasi:

"j) utezi razreda točnosti E1, E2, F1, F2, M1,

M2 i M3 2 godine"

Redak k) se briše.

III.

U točki X. podtočka 7. mijenja se i glasi:

"7. mjerila za provjeru najvećega dopuštenoga

osovinskog opterećenja vozila 1 godina"

IV.

Točka XIII. mijenja se i glasi:

"XIII. Razdoblja za ponovno umjeravanje etalona iz točke II. ove naredbe
teku od dana njihovog umjeravanja, a ovjerna razdoblja za ponovno ovjeravanje
mjerila iz točaka IV. do XI. ove naredbe teku od prvoga dana kalendarske
godine nakon isteka godine u kojoj je obavljeno ponovno ovjeravanje mjerila,
osim za mjerila koja se ugrađuju u vozila cestovnoga prometa, za koja ovjerno
razdoblje teče od dana ugradbe."

V.

Ova naredba stupa na snagu osmoga dana od dana objave u "Narodnim novinama".

Klasa: 011-02/95-03/8
Urbroj: 558-03/1-96-22
Zagreb, 2. prosinca 1996.

Ravnatelj
Državnog zavoda za normizaciju
i mjeriteljstvo
**dr. Jakša Topić,** dipl. ing., v. r.

Naredba, NN 103/1996-2001
## Rješenje Ustavnog suda Republike Hrvatske broj U-III-413/1996 od 30. listopada 1996.

### NN 103/1996 (6.12.1996.), Rješenje Ustavnog suda Republike Hrvatske broj U-III-413/1996 od 30. listopada 1996.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda dr. Velimira Belajeca, kao predsjednika Vijeća i sudaca mr. Vojislava
Kučekovića i Mladena Žuvele, kao članova Vijeća u postupku povodom ustavne
tužbe J. S. iz Z., na sjednici održanoj dana 30. listopada 1996. godine,
jednoglasno je donio slijedeće

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

J. S. iz Z., zastupan po punomoćniku K. K., odvjetniku iz Z., podnio
je ustavnu tužbu u povodu obavijesti Državnog odvjetništva Republike Hrvatske,
broj: KTZ-52/96 od 3. lipnja 1996. godine.

Navedenom obavijesti Državno odvjetništvo Republike Hrvatske je izvijestilo
podnositelja ustavne tužbe da u svezi njegovog prijedloga za podizanje
zahtjeva za zaštitu zakonitosti protiv pravomoćnog rješenja Općinskog suda
u Z. KO-2325/93 od 28. veljače 1996. godine i II-stupanjskog rješenja Županijskog
suda u G. Z. KŽ-343/96 od 26. ožujka 1996. godine, a nakon uvida u odnosne
sudske odluke i stanje u spisu, nisu utvrdili povredu zakona i shodno tome
niti potrebu za intervenciju Državnog odvjetništva izvanrednim općim pravnim
sredstvom.

Podnositelj smatra da mu je tom odlukom povrijeđeno ustavno pravo iz
članka 5. Ustava Republike Hrvatske.

Ustavna tužba nije dopuštena.

Prema odredbi članka 28. stavak 1. Ustavnog zakona o Ustavnom sudu Republike
Hrvatske i ("Narodne novine", broj 13/91 - u nastavku: Ustavni zakon) svatko
može podnijeti ustavnu tužbu ako smatra da mu je odlukom sudbene, upravne
vlasti, ili drugih tijela koje imaju javne ovlasti, povrijeđeno jedno od
Ustavom utvrđenih sloboda i prava čovjeka i građanina.

U konkretnom slučaju ne radi se o odluci suda kojom se odlučuje u nekom
spornom odnosu, o pravu ili obvezi građanina kojom bi moglo biti povrijeđeno
i neko ustavno pravo nekog od sudionika u spornom odnosu.

Kako navedena obavijest nije odluka sudbene vlasti u smislu odredbe
stavka 1. članka 28. Ustavnog zakona povodom koje je dopušteno podnijeti
ustavnu tužbu zbog povrede ustavnog prava, to je na temelju članka 26.
Ustavnog zakona, a u svezi s člankom 58. Poslovnika Ustavnog suda Republike
Hrvatske ("Narodne novine", broj 29/94) odlučeno kao u izreci.

Odluka o objavi rješenja temelji se na odredbi članka 20. stavak 1.
Ustavnog zakona.

Broj: U-III-413/1996
Zagreb, 30. listopada 1996.

USTAVNI SUD REPUBLIKE HRVATSKE

Predsjednik Vijeća
**dr. Velimir Belajec,** v. r.

Rješenje, NN 103/1996-2005
## Uredba o osnovici za ostvarivanje prava po osnovi socijalne skrbi

### NN 104/1996 (11.12.1996.), Uredba o osnovici za ostvarivanje prava po osnovi socijalne skrbi

# **VLADA REPUBLIKE HRVATSKE**

Na temelju članka 1. stavka 1. i stavka 2. alineje 1. Zakona o ovlasti
Vlade Republike Hrvatske da uredbama uređuje pojedina pitanja iz djelokruga
Zastupničkog doma Sabora Republike Hrvatske ("Narodne novine", broj 90/96),
Vlada Republike Hrvatske je na sjednici održanoj 5. prosinca 1996. godine
donijela

## **UREDBU**

### **O OSNOVICI ZA OSTVARIVANJE PRAVA PO OSNOVI SOCIJALNE SKRBI**

Članak 1.

Osnovica za ostvarivanje prava po osnovi socijalne skrbi utvrđuje se
u neto iznosu od 270,00 kn za studeni 1996. - siječanj 1997. godine i ne
smatra se oporezivim dohotkom u smislu propisa o oporezivanju dohotka.

Članak 2.

Danom stupanja na snagu ove Uredbe prestaje važiti Uredba o osnovici
za ostvarivanje prava po osnovi socijalne sigurnosti ("Narodne novine",
broj 24/96).

Članak 3.

Ova Uredba stupa na snagu danom objave u "Narodnim novinama", a primjenjuje
se od 1. studenoga 1996. godine.

Klasa: 550-01/96-01/06
Urbroj: 5030116-96-2
Zagreb, 5. prosinca 1996.

Predsjednik
**mr. Zlatko Mateša,** v. r.

Uredba, NN 104/1996-2006